**VODIČ ZA GRAĐANE UZ PRORAČUN**

**BRODSKO - POSAVSKE ŽUPANIJE ZA 2018. GODINU**



***Sadržaj:***

*1. O proračunu…………………………………………………………..…................................................................4*

*2. Sadržaj proračuna………………………………………………………………………………………………….......5*

*3. Prihodi i primici proračuna za 2018.godinu…………………………………………………………..……......….6*

*4. Rashodi i izdaci proračuna za 2018. godinu – ekonomska klasifikacija…………………………….………...10*

*5. Rashodi i izdaci po Upravnim odjelima BPŽ u 2018. godini……………………………………………...........14*

*6. Stručna služba Županijske skupštine i Župana………………………………………………..…………………..16*

*7. Upravni odjel za proračun i financije……………………………………………………………………………....17*

*8. Upravni odjel za gospodarstvo……………………….………………………………………..…………………....18*

*9. Upravni odjel za poljoprivredu……...………………………………………………………………………….……19*

*10. Upravni odjel za komunalno gospodarstvo i zaštitu okoliša…..…………………………………………….…20*

*11. Upravni odjel za obrazovanje, šport i kulturu…………………………………………………………..............21*

*12. Upravni odjel za zdravstvo i socijalnu skrb………………………………………………………………………23*

*13. Upravni odjel za razvoj i europske integracije……………..………………………………………………...…25*

*14.Upravni odjel za graditeljstvo i prostorno uređenje……………...……………………………………….…….26*

***O proračunu***

**Proračun** Brodsko-posavske županije je **temeljni financijski dokument** u kojem su iskazani svi planirani prihodi i primici te rashodi i izdaci. Odnosi se na fiskalnu godinu koja predstavlja razdoblje od 12 mjeseci (1. siječnja do 31. prosinca tekuće godine). Sadrži i projekciju za naredne dvije godine koje se planiraju u skladu s uputama Ministarstva financija o globalnim kretanjima na makroekonomskim tržištima.

Sva pitanja vezana za proračun regulirana su **Zakonom o proračunu** (Narodne novine 87/08, 136/12, 15/15).

Proračun donosi Županijska skupština Brodsko-posavske županije (predstavničko tijelo).

Prema Zakonu o proračunu, Proračun se mora donijeti najkasnije do konca tekuće godine za iduću godinu

prema prijedlogu kojeg utvrđuje župan i dostavlja predstavničkom tijelu do 15. studenog tekuće godine.

Ako se proračun ne donese u zakonom predviđenom roku odnosno ako se ne donese odluka o privremenom financiranju, Vlada Republike Hrvatske na prijedlog Ureda državne uprave u Brodsko-posavskoj županiji raspustit će predstavničko tijelo.

***Sadržaj proračuna***

**Proračun se sastoji od:**

 OPĆI DIO – sastoji se od Računa prihoda i rashoda (prikaz svih prihoda i rashoda prema ekonomskoj klasifikaciji), Računa financiranja (prikaz svih primitaka od financijske imovine i zaduživanja te izdataka za financijsku imovinu i za otplatu kredita i zajmova)

 POSEBNI DIO – sastoji se od plana rashoda i izdataka iskazanih po razdjelima, programima, aktivnostima i projektima

 PLAN RAZVOJNIH PROGRAMA – je dokument koji sadrži ciljeve i prioritete razvoja povezane s

programskom i organizacijskom klasifikacijom proračuna

Ako u tijeku proračunske godine dođe do povećanja rashoda i izdataka odnosno do smanjenja prihoda i

primitaka, donose se **Izmjene i dopune Proračuna** po proceduri koja je identična njegovom donošenju.

Jedno od najvažnijih načela Proračuna je da isti mora biti **uravnotežen** – iznos ukupnih prihoda mora biti jednak iznosu ukupnih rashoda.

**Dijele se na:**

 Prihode poslovanja

***Prihodi i primici proračuna***

***za 2018. godinu***

 Prihode od prodaje nefinancijske imovine

 Primitke o financijske imovine i zaduživanja

**Prihode poslovanja Brodsko-posavske županije čine:**

 Prihodi od poreza

 Pomoći iz inozemstva i od subjekata unutar općeg proračuna (fond izravnanja za decentralizirane funkcije)

 Prihodi od imovine

 Prihodi od upravnih i administrativnih pristojbi, pristojbi po posebnim propisima i naknada

 Prihodi od prodaje proizvoda i roba te pruženih usluga i prihodi od donacija

 Kazne, upravne mjere i ostali prihodi

**Prihodi od prodaje nefinancijske imovine Brodsko-posavske županije čine:**

 Prihodi od prodaje ne proizvedene dugotrajne imovine (zemljišta)

 Prihodi od prodaje proizvedene dugotrajne imovine

**Primici od financijske imovine i zaduživanja Brodsko-posavske županije su:**

 Primljene otplate (povrati) glavnice danih zajmova

 Primici od prodaje dionica i udjela u glavnici

 Primici od zaduživanja

***Planirani prihodi i primici Brodsko-posavske županije za 2018. godinu***

|  |  |  |
| --- | --- | --- |
| **Prihodi i primici** | **Planirano u**  **2018.** | **Udio u**  **proračunu**  **(%)** |
| **Prihodi poslovanja** | **734.983.094,40** | **98,67** |
| **Prihodi od prodaje nefinancijske imovine** | **947.000,00** | **0,13** |
| **Primici od financijske imovine i**  **zaduživanja** | **8.947.934,34** | **1,20** |
| **UKUPNO** | **744.878.028,74** | **100,00** |

Najznačajniji po svojoj vrijednosti su prihodi poslovanja koji se odnosi na prihode od poreza, prihode od imovine, prihode od upravnih i administrativnih pristojbi, prihode od prodaje proizvoda i roba, prihode od donacija, pomoći iz proračuna (decentralizirana sredstva).

Ukupni prihodi i primici BPŽ za 2018. planirani su u iznosu od 744.878.028,74 kuna.

***Rashodi i izdaci Brodsko-posavske županija*** ***za 2018. godinu***

**Ukupni prihodi i primici proračuna raspoređuju se na rashode i izdatke kako slijedi:**

 Rashodi poslovanja

 Rashodi za nabavu nefinancijske imovine

 Izdaci za financijsku imovinu i otplate zajmova

**Rashode poslovanja Brodsko-posavske županije čine:**

 Rashodi za zaposlene

 Materijalni rashodi

 Financijski rashodi

 Subvencije

 Pomoći dane u inozemstvo i unutar općeg proračuna

 Naknade građanima i kućanstvima na temelju osiguranja i druge naknade

 Ostali rashodi

**Rashode za nabavu nefinancijske imovine Brodsko-posavske županije čine:**

 Rashodi za nabavu ne proizvedene dugotrajne imovine

 Rashodi za nabavu proizvedene dugotrajne imovine

 Rashodi za dodatna ulaganja na nefinancijskoj imovini

**Izdaci za financijsku imovinu i otplate zajmova su:**

 Izdaci za dane zajmove

 Izdaci za dionice i udjele u glavnici

 Izdaci za otplatu glavnice primljenih kredita i zajmova

***Planirani rashodi i izdaci Brodsko-posavske županija za 2018. godinu***

***Ekonomska klasifikacija***

|  |  |  |
| --- | --- | --- |
| **Rashodi i izdaci** | **Planirano u 2018.** | **Udio u proračunu (%)** |
| **Rashodi poslovanja** | **608.415.355,14** | **81,68** |
| **Rashodi za nabavu nefinancijske imovine** | **120.216.730,26** | **16,14** |
| **Izdaci za financijsku imovinu i otplate zajmova** | **0,00** | **0,00** |
| **VIŠAK/MANJAK + NETO ZADUŽIVANJA/FINANCIRANJA** | **16.245.943,34** | **2,18** |
| **UKUPNO** | **744.878.028,74** | **100,00** |

Rashodi poslovanja koji se odnose na rashode za zaposlene, materijalne rashode, financijske rashode, rashode za nabavu proizvedene dugotrajne imovine, rashode za dodatna ulaganja na nefinancijskoj imovini čine 81,68% ukupnih rashoda Proračuna.

Rashodi i izdaci u 2018. godini planirani su u iznosu od 728.632.085,40 kuna, a preneseni manjak prihoda iz 2017. planira se u iznosu od 16.245.943,34 kuna te je ukupni iznos proračuna 744.878.028,74 kn.

***Rashodi i izdaci po Upravnim odjelima BPŽ u 2018. godini***

|  |  |  |
| --- | --- | --- |
| **Redni Planirano u Udio u**  **broj Upravni odjeli 2018. proračunu (%)** | | |
| 1. Stručna služba Županijske skupštine i Župana  2. UO za proračun i financije  3. UO za gospodarstvo  4. UO za poljoprivredu  5. UO za komunalno gospodarstvo i zaštitu okoliša  6. UO za obrazovanje, šport i kulturu  7. UO za zdravstvo i socijalnu skrb  8. UO za razvoj i europske integracije  9. UO za graditeljstvo i prostorno uređenje  **UKUPNI RASHODI I IZDACI** | 2.909.136,18  23.181.322,10  5.407.400,00  3.207.500,00  16.318.084,71  116.984.055,13  557.489.987,28  1.680.000,00  1.454.600,00  **728.632.085,40** | 0,40  3,18  0,74  0,44  2,24  16,06  76,51  0,23  0,20  100,00 |

***Rashodi i izdaci po Upravnim odjelima BPŽ u 2018. godini***

***Stručna služba Županijske skupštine i Župana***

**Najznačajniji poslovi:**

- Organizira rada tijela Županije

- Obavlja administrativne, informativne i savjetodavne poslove

- Uređuje i izdaje „Službeni vjesnik Brodsko-posavske županije“

- Priprema akte za objavljivanje

- Sudjeluje u održavanju županijske web stranice

- Komunicira sa medijima i širom javnosti itd.

***Upravni odjel za proračun i financije***

**Najznačajniji poslovi :**

- Planiranje proračunskih prihoda i primitaka, rashoda i izdataka

- Priprema prijedlog proračuna, odluku o izvršenju proračuna

- Izrada polugodišnjeg i godišnjeg obračuna proračuna

- Izrađuje izvješće o korištenju proračunske zalihe

- Prati naplatu proračunskih prihoda i primitaka

- Izrađuje financijsko izvješće o stanju i strukturi, te promjenama u vrijednosti i obujma

županijske imovine, obveza i vlastitih izvora

- Izrađuje konsolidaciju proračunskih korisnika

- Obavlja poslove koji se odnose na visinu zaduživanja i jamstva županije

- Obavlja analitičke poslove proračunske potrošnje

- Obavlja računovodstveno-financijske poslove

- Izrađuje nacrte općih i pojedinačnih akta vezanih za prihode i izdatke proračuna

- Obavlja poslove vezane za javnu nabavu

- Obavlja poslove koji se odnose na Izjavu o fiskalnoj odgovornosti itd.

***Upravni odjel za gospodarstvo***

**Najznačajniji poslovi:**

- Izrada godišnjih informacija i izvješća o stanju u gospodarstvu Brodsko-posavske županije

- Izrada prijedloga različitih akata koje donose Župan i Županijska skupština

- Praćenje i sufinanciranje aktivnosti i programa Turističke zajednice BPŽ

- Praćenje i sufinanciranje aktivnosti i programa Vatrogasne zajednice BPŽ

- Subvencioniranje aktivnosti i programa Županijske razvojne agencije-Centra za tehnološki razvoj

d.o.o.

- Promidžba i predstavljanje gospodarstva i obrtništva BPŽ itd.

***Upravni odjel za poljoprivredu***

**Najznačajniji poslovi:**

- Poduzima aktivnosti u cilju ravnomjernog razvitka općina u području poljoprivrede i stočarstva

- Obrađuje prijedloge akata i drugih dokumenata bitnih za razvoj

poljoprivrede za potrebe Skupštine i Župana

- Prati stanje i predlaže Skupštini i Županu donošenje akata iz područja lovstva

- Prati i rješava o zahtjevima iz oblasti ribolovstva

- Obavlja poslove u svezi donošenja akata, planova i programa temeljem Zakona o vodnom gospodarstvu i provedbenih akata ovlaštenog ministarstva i Hrvatskih voda

- Osigurava pružanje stručne pomoći poljoprivrednim proizvođačima u cilju poticanja

proizvodnje

- Prati i sudjeluje u iznalaženju mogućnosti za pravovremenu i kvalitetnu realizaciju

planova sjetve, žetve i otkupa poljoprivrednih proizvoda

- Surađuje u organizaciji stručnih manifestacija (izložbi, sajmova i sl.)

- Surađuje sa znanstvenim institucijama, tijelima državne uprave, Poljoprivredno

- savjetodavnom službom, Stočarsko-selekcijskom službom, Stočarsko-selekcijskim centrom

i drugim stručnim službama o svim pitanjima značajnim za razvitak ove oblasti

- Prati stanje i potiče razvitak sustava obrane od tuče poljoprivrednih kultura itd.

***Upravni odjel za komunalno gospodarstvo i zaštitu okoliša***

**Najznačajniji poslovi:**

- Prati stanje u oblasti graditeljstva, infrastrukturnog gospodarstva, prikuplja podatke radi izrade

stručnih podloga u provođenju aktivnosti u cilju ravnomjernog razvitka Županije

- Stručno obrađuje prijedloge akata za potrebe Skupštine i Župana, izrađuje i predlaže programe

izgradnje i financiranja objekata i infrastrukture (plinofikacija, vodoopskrba, cestogradnja i dr.)

- Prati stanje javnog prijevoza putnika i predlaže Skupštini i Županu konkretne mjere i akte radi kvalitetnog odvijanja javnog prijevoza u svim naseljima Županije

- Prati stanje u području zaštite okoliša, te predlaže i sudjeluje u izradi odgovarajućih programa

mjera i planova zaštite okoliša u skladu sa zakonom, prostorno-planskom dokumentacijom i drugim propisima

- Rješava u prvostupanjskom postupku o zahtjevima temeljem Zakona o prijevozu u cestovnom prometu

- Obavlja stručne, administrativne i druge poslove u svezi dodjele koncesija temeljem posebnih

zakona

- Izravno provodi odluke i druge akte Skupštine i Župana

- Rješava u drugom stupnju o žalbama na prvostupanjska rješenja općina i gradova u skladu sa zakonom

- Usklađuje i predlaže godišnje programe obnove objekata i infrastrukture na području Županije

- U svom djelokrugu prati rad Javne ustanove za upravljanje zaštićenim prirodnim vrijednostima

Brodsko-posavske županije kao jednog od proračunskih korisnika itd.

***Upravni odjel za obrazovanje, šport i kulturu***

**Najznačajniji poslovi:**

- Vodi decentralizirane funkcije ustanova osnovnog i srednjeg školstva kojima je osnivač

Županija

- Za ustanove osnovnog i srednjeg školstva kroz decentralizirane funkcije planira, prati i financira materijalne troškove, investicijsko održavanje prostora i opreme, nabavu

opreme i nastavnih sredstava i pomagala, te kapitalne projekte

- Sudjeluje u izradi mreže osnovnih i srednjih škola koje razmatra i utvrđuje prijedloge

Županijska skupština, a koje donosi Vlada Republike Hrvatske

- Poslove povezane s posebnim programima u vezi školstva koji se financiraju iz Državnog proračuna izvan decentraliziranih funkcija

- Priprema, usklađuje i predlaže programe javnih potreba u školstvu, športu, kulturi i

tehničkoj kulturi, prati njihovo izvršenje i utrošak planiranih financijskih sredstava

- Poslove vezane za ostvarenje programa rada ustanova u kulturi i uz financiranje rada tih ustanova, podnosi izvješća o radu tih ustanova Županijskoj skupštini, te predlaže mjere za unapređenje njihovog rada

- Planira i usklađuje kapitalne projekte i investicijsko održavanje prostora i opreme

ustanova u kulturi kojima je osnivač Županija

- Prati i koordinira rad trgovačkih društava kojima je osnivač Županija iz djelokruga njihovog rada koji se odnosi na školstvo, šport, kulturu i tehničku kulturu

- Prati i predlaže mjere i aktivnosti za unapređenje športa i športskog amaterizma, osobito školske djece, te predlaže i planira financijska sredstva za njihove programe

- Potiče i prati razvitak znanosti i tehnologije u suradnji sa Sveučilištem u Osijeku i drugim

relevantnim institucijama

- Provodi postupak stipendiranja studenata za dodiplomski i poslijediplomski studij, posebno deficitarnih zanimanja

- Stručne i savjetodavne i druge poslove za ustanove školstva i kulture

- Prati i potiče rad udruga iz djelokruga školstva, športa, kulture i kulturnog amaterizma,

predlaže kriterije za dodjelu novčanih potpora tim udrugama

- Predlaže i kandidira projekte od interesa za Županiju i obavlja stručne poslove vezane za

kapitalne projekte kandidirane u ROP Brodsko-posavske županije, programe Europske

unije i Državni proračun, kojima potiče ravnomjeran i usklađeni regionalni razvoj itd.

- U svom djelokrugu prate rad proračunskih korisnika, a to su: 23 osnovne škole, 11 srednjih škola, Muzej Brodskog Posavlja i Spomen-galerija I. Meštrović

***Upravni odjel za zdravstvo i socijalnu skrb***

**Najznačajniji poslovi:**

- Usklađuje razvitak i mrežu ustanova zdravstvene zaštite i socijalne skrbi

- Prati i predlaže javne potrebe iz područja zdravstvene zaštite i socijalne skrbi

- Osigurava, prati i predlaže Županijskoj skupštini donošenje godišnjeg programa i plana javno- zdravstvenih mjera za provođenje epidemiološke, zdravstveno-statističke i socijalno- medicinske djelatnosti, prevenciju bolesti, kao i hitnu medicinsku pomoć

- Osigurava i prati provođenje ispravnosti pitke vode (monitoring), zraka, namirnica i drugih

zdravstveno-ekoloških aktivnosti

- Provodi istraživanja iz oblasti javnih potreba u području zdravstvene zaštite i socijalne skrbi

- Osigurava i organizira rad Povjerenstva za zaštitu prava pacijenata, mrtvozorničke službe, Povjerenstva za provedbu Nacionalne strategije za prevenciju ovisnosti, Povjerenstva za praćenje Nacionalnog programa za Rome

- Prati i predlaže mjere i aktivnosti za ostvarivanje ciljeva pronatalitetne politike Vlade

Republike Hrvatske, zatim zaštite od nasilja u obitelji i djece, zaštite osoba s invaliditetom, te

drugih dokumenata kojima se promiče zaštita zdravlja

- Prati i nadzire poslovanje zdravstvenih ustanova i ustanova socijalne skrbi nad kojima Županija ima osnivačka prava, te predlaže mjere u svrhu poboljšanja uvjeta njihova poslovanja, podnosi izvješća o njihovom poslovanju Županijskoj skupštini

- Financijsko-administrativne poslove u svezi korištenja sredstava za decentralizirano

financiranje potreba zdravstvenih i socijalnih ustanova itd.

- U svom djelokrugu prati rad proračunskih korisnika, a to su: Opća bolnica Dr. Josip Benčević, Slavonski Brod; Opća bolnica Nova Gradiška; Dom zdravlja Slavonski Brod; Dom zdravlja Dr. Andrija Štampar, Nova Gradiška; Zavod za javno zdravstvo BPŽ; Zavod za hitnu medicinu BPŽ; Dom za starije i nemoćne, Slavonski Brod.

***Upravni odjel za razvoj i europske integracije***

**Najznačajniji poslovi:**

- Izrada godišnjih informacija i izvješća iz područja razvoja Brodsko-posavske županije s

prijedlozima mjera za poboljšanje stanja

- Izrada prijedloga različitih akata koje donose Županijska skupština i Župan

- Izrada, praćenje i sufinanciranje projekata predloženih za CARDS 2004

- Izrada, praćenje i sufinanciranje projekata predloženih za ostale EU fondove, fondove Svjetske banke i ostale fondove

- Koordinacija i poticanje razvoja regionalnog partnerstva

- Promicanje EU integracija i međuregionalne suradnje

- Savjet za europske integracije

- Revizija i ažuriranje ROP-a

- Pomoć u pripremi pojedinačnih projekata

- Ostali poslovi koje mu povjere izvršno i predstavničko tijelo jedinice područne (regionalne)

samouprave itd.

***Upravni odjel za graditeljstvo i prostorno uređenje***

**Najznačajniji poslovi:**

- Izdaje lokacijske dozvole, potvrde parcelacijskih elaborata, rješenja o utvrđivanju građevne čestice, rješenja o izvedenom stanju, potvrde izvedenog stanja, rješenja o izmjenama građevinske dozvole, uporabne dozvole, dozvole za uklanjanje, potvrde etažiranja, uvjerenja za uporabu, uvjerenja o vremenu građenja građevine

- Vodi postupak donošenja odluka o izradi i donošenju dokumenata prostornog uređenja

- Predlaže Županu izdavanje suglasnosti za prostorne planove nižih lokalnih jedinica

- Obavlja administrativno tehničke poslove za komasacijsko povjerenstvo i druga radna tijela po

odluci Županijske skupštine i Župana

- Prati stanje u području zaštite okoliša, prima informacije u slučaju velikih nesreća, provodi stratešku procjenu za planove i programe na područnoj (regionalnoj) razini, vodi postupke za

procjenu utjecaja zahvata na okoliš i odlučuje o zahtjevu za ocjenu o potrebi procjene utjecaja

zahvata na okoliš u ovisnosti od vrste zahvata koje će Vlada propisati posebnom Uredbom, davanje uputa o sadržaju Studije o utjecaju na okoliš prije njezine izrade, izrađuje izvješća i dostavlja Agenciji za zaštitu okoliša propisane podatke za potrebe informacijskog sustava zaštite okoliša, vodi Registar onečišćavanja okoliša

- Prati stanje u prostoru, sastavlja izvješća, stručne podloge i dokumente vezano za stanje u

prostoru i iste podnosi Županu i Županijskoj skupštini

- Prati primjenu propisa iz djelokruga Upravnog odjela

- Obavlja i druge poslove propisane nacionalnim strategijama i programima, posebnim zakonima i podzakonskim aktima i općim aktima Županijske skupštine itd.

- U svom djelokrugu prati rad Javne ustanove Zavoda za prostorno uređenje (proračunski korisnik).